Sentro Rizal

Sefydliad a noddir gan lywodraeth Y Philipinau yw'r Sentro Rizal a'i brif amcan yw hyrwyddo celf, diwylliant ac iaith Ffilipineg yn fyd-eang. Wedi'i sefydlu yn rhinwedd Deddf Treftadaeth Ddiwylliannol Genedlaethol 2009, mae ei bencadlys wedi'i leoli yn swyddfa'r Comisiwn Cenedlaethol dros Ddiwylliant a'r Celfyddydau (NCCA) yn Intramuros, Manila. Mae gan Sentro Rizal ganolfannau Philippine mewn gwahanol wledydd sy'n cychwyn ac yn trefnu rhaglenni a gweithgareddau hyfforddi diwylliannol ar gyfer Ffilipiniaid tramor. Enwyd Sentro Rizal er gwrogaeth i José Rizal, arwr, awdur a polymath cenedlaethol Ynysoedd y Philipinau. Cydnabyddir bod ei weithiau Noli Me Tángere ac El Filibusterismo wedi tanio ymchwil y wlad am annibyniaeth yn 1898. Roedd yn hyrwyddo cariad at deulu a gwlad, heddwch, rhyddid, urddas dynol, gwybodaeth, defnydd o iaith leol, dewrder, rôl merched mewn adeiladu cenedl, undod, tosturi, cyfranogiad cynhyrchiol yr ieuenctid, ymhlith eraill.